Lyijykromaatteja käytetään metalliväreissä, muovin värjäyksessä ja liikennemerkeissä.

Lyijykromaatit aiheuttavat syöpää, mutta EU on sallinut niiden myynnin alueellaan, kirjoittaa kolme ruotsalaisministeriä mielipidekirjoituksessa sanomalehti Svenska Dagbladetissa (siirryt toiseen palveluun) lauantaina. Siksi Ruotsin hallitus haastaa EU-komission EU-oikeuteen.

Ruotsalaisministerit vastustavat EU:n yhdelle yritykselle myöntämää lupaa myydä lyijykromaatteja väriaineena. Lyijykromaatteja käytetään metalliväreissä, muovin värjäyksessä ja liikennemerkeissä. Ministerien mukaan ne voi kuitenkin korvata turvallisilla vaihtoehdoilla.

Ann Linde, Karolina Skog ja Mikael Damberg kirjoittavat, että Ruotsin hallitus haastaa EU-komission EU-oikeuteen. Kuvakaappaus Svenska Dagbladetin verkkosivustolta.

Ministerien mielestä EU:n myöntämä lupa vaarantaa EU:n kemikaaliasetuksen Reachin ja vaikeuttaa vaarallisten aineiden myynnin pysäyttämisen jatkossa.

He huomauttavat, että lyijy on yksi vaarallisimmista ihmiskunnan tuntemista aineista. Se on erityisen haitallinen sikiöille ja pienille lapsille. Se voi aiheuttaa käyttäytymishäiriöitä ja oppimisvaikeuksia.

Ruotsin hallitus haastaa EU-komission EU-tuomioistuimeen. Asiasta kirjoittavat EU- ja kauppaministeri Ann Linde, ympäristöministeri Karolina Skog ja elinkeino- ja innovaatioministeri Mikael Damberg.